stanford-oval/wikipedia huggingface dataset:
โครงสร้างข้อมูลเซตไม่มีส่วนร่วม

การดำเนินการ MakeSet สร้างเซตโทนขึ้น 8 เซต
หลังจากมีการดำเนินการ Union ไประยะหนึ่ง หลาย ๆ เซตได้ถูกรวมเข้าด้วยกัน
ในวิทยาการคอมพิวเตอร์ โครงสร้างข้อมูลเซตไม่มีส่วนร่วม (อังกฤษ: Disjoint-set data structure) เป็นโครงสร้างข้อมูลที่ใช้เก็บข้อมูลที่แบ่งเป็นหลาย ๆ เซต โดยที่แต่ละเซตไม่มีส่วนร่วมกันเลย (disjoint, nonoverlapping) โดยมีขั้นตอนวิธียูเนียนและค้นหา (อังกฤษ: union-find algorithm) เป็นขั้นตอนวิธีที่ดำเนินการบนโครงสร้างข้อมูลนี้ มีจุดประสงค์คือ 1. ต้องการทดสอบว่าสมาชิกสองตัวที่กำหนดให้อยู่ในเซตเดียวกันหรือไม่ 2. ต้องการรวมเซตสองเซตเข้าด้วยกันเป็นเซตใหญ่เพียงเซตเดียว
เพื่อที่ดำเนินการตามจุดประสงค์ จึงมีฟังก์ชันในการดำเนินการ 2 อย่างคือ
ค้นหา (Find) : จุดประสงค์เบื้องต้นเป็นการหาว่าสมาชิกที่ต้องการจะทดสอบอยู่ในเซตชื่ออะไร เพื่อที่จะได้นำมาตอบคำถามว่าสมาชิกสองตัวที่ต้องการจะทดสอบนั้นอยู่ในเซตเดียวกันหรือไม่ เนื่องจากจุดประสงค์ไม่ได้ต้องการชื่อเซตจริง ๆ ในการดำเนินการจึงอาจจะไม่ได้กำหนดชื่อของเซตจริง ๆ แต่ใช้วิธีการบางอย่างเพื่อให้ประมวลผลข้อมูลได้ง่าย
ยูเนียน (Union) : เป็นการรวมสองเซตที่กำหนดให้เข้าด้วยกันเป็นเพียงเซตเดียว
เนื่องจากโครงสร้างข้อมูลเซตไม่มีส่วนร่วมส่วนใหญ่จะดำเนินการด้วยขั้นตอน วิธียูเนียนและค้นหา จึงทำให้มีการเรียกโครงสร้างข้อมูลนี้ว่า โครงสร้างข้อมูลยูเนียนและค้นหา นอกจากนี้ อาจนิยามการดำเนินการ สร้างเซต (MakeSet) ซึ่งจะสร้างเซตตั้งต้นขึ้น โดยเซตตั้งต้นจะมีสมาชิกเพียงแค่ตัวเดียวเท่านั้น (เซตโทน) เมื่อใช้ 3 การดำเนินการนี้ร่วมกันจะสามารถแก้ไขปัญหาการแบ่งบางอย่างได้ (ดูที่หัวข้อการนำไปใช้งาน)
ตามที่ได้เกริ่นมาแล้วว่าจุดประสงค์ของการดำเนินการ ค้นหา อันที่จริงแล้วคือการทดสอบว่าสมาชิกสองตัวที่จะทดสอบนั้นอยู่ในเซตเดียวกันหรือไม่ ชื่อเซตจึงไม่สำคัญ เพื่อให้ประมวลผลข้อมูลได้ง่ายจึงมีการใช้ชื่อของสมาชิกตัวหนึ่งในเซตนั้นมาเป็นชื่อเล่นของเซต กล่าวคือให้สมาชิกตัวนั้นมาเป็นตัวแทนของทั้งเซตไปเลย
รายการโยงเซตไม่มีส่วนร่วม

วิธีการสร้างโครงสร้างข้อมูลเซตไม่มีส่วนร่วมแบบง่ายที่สุดก็คือสำหรับแต่ละเซตให้สร้างรายการโยงขึ้นมา และให้สมาชิกตัวด้านหน้าสุดของรายการโยงเป็นตัวแทนของเซตนั้น
การสร้างเซต ก็คือการสร้างรายการโยงความยาว 1 ขึ้นเป็นจำนวนที่ต้องการ การยูเนียน ก็จะเป็นการนำรายการโยงสองรายการมาต่อกันในเวลาคงที่ ข้อเสียของการอิมพลีเมนต์แบบนี้คือในการค้นหาแต่ละครั้งจะต้องใช้เวลา Ω(n) จากการไล่จากสมาชิกตัวปัจจุบันไปยังสมาชิกตัวหน้าสุดเพื่อหาชื่อเซต
วิธีที่จะทำให้การดำเนินการค้นหาไม่ต้องเสียเวลาไล่ในรายการโยงถึง Ω(n) ก็คือสำหรับทุก ๆ สมาชิกในรายการโยง ให้มีตัวชี้โยงมายังสมาชิกตัวแรกสุดของรายการโยง ซึ่งจะทำให้การดำเนินการค้นหา ใช้เวลาเพียงแค่ O(1) เท่านั้น แต่ข้อเสียของวิธีนี้ก็คือในการยูเนียน จะต้องมาไล่ปรับปรุงตัวชี้ของสมาชิกทั้งหลายใหม่ให้ถูกต้องด้วย ทำให้การยูเนียน เสียเวลา Ω(n) แทน
สำหรับวิธีที่ใช้ตัวชี้มาช่วยนั้น หากมีการเก็บความยาวของรายการโยงไว้ในทุกขณะด้วย จะสามารถเพิ่มความเร็วในการดำเนินการได้โดยใช้ฮิวริสติก weighted-union heuristic ซึ่งมีหลักการว่าแทนที่การยูเนียนจะนำรายการโยงทั้ง 2 มาต่อกันตรง ๆ ให้ตรวจสอบก่อนว่ารายการโยงใดสั้นกว่า แล้วจึงนำรายการโยงที่สั้นไปต่อหลังจากรายการโยงที่ยาว ซึ่งหากทำตามขั้นตอนดังกล่าวจะทำให้การดำเนินการสร้างเซต ค้นหา และยูเนียน รวม m ครั้ง บนโครงสร้างข้อมูลเซตไม่มีส่วนร่วมที่มีสมาชิกทั้งหมด n ตัว ใช้เวลา O(m + n log n) ทั้งนี้หากไม่มีโครงสร้างข้อมูลที่ดีกว่ารายการโยงก็จะไม่สามารถทำให้เวลาในการดำเนินการเร็วกว่านี้ได้
รายการโยงเซตไม่มีส่วนร่วม > วิเคราะห์

สาเหตุที่การใช้ weighted-union heuristic ทำให้เวลาการดำเนินการทั้งหลายใช้เวลา O(m + n log n) มาจากเหตุผลที่ว่าการรวมรายการโยงขนาดสั้น ๆ เข้ากับรายการโยงขนาดยาว ๆ จะเสียเวลาเปลี่ยนตัวชี้ของรายการโยงขนาดสั้นเท่านั้น ดังนั้นกรณีเลวร้ายที่สุดก็จะเกิดจากการที่นำรายการโยงขนาดพอ ๆ กันมาต่อกันเสมอ ซึ่งจะทำให้การต่อแต่ละครั้งเสียเวลา O(n) แต่การที่นำมาต่อกันเช่นนี้ก็ทำให้เซตถูกยูเนียนเข้าด้วยกันอย่างรวดเร็ว ซึ่งโครงสร้างเซตไม่มีส่วนร่วมขนาด n จะมีการ ยูเนียน อย่างเลวร้ายได้มากสุดเพียง log n ครั้งเท่านั้น จึงทำให้เฉพาะการยูเนียนในกรณีเลวร้ายที่สุดเสียเวลา O(n log n)
ในการดำเนินการค้นหา ก็สามารถใช้ตัวชี้เพื่อไปยังสมาชิกตัวด้านหน้าสุดของรายการโยงได้ภายในเวลา O(1) ตามที่กล่าวมาแล้ว
แนวคิดในการนำเซตที่มีขนาดเล็กกว่าไปต่อเซตที่มีขนาดใหญ่กว่ายังปรากฏให้เห็นในโครงสร้างข้อมูลอื่น ๆ เช่นฮีปทวิภาค หรือฮีปฟีโบนัชชีอีกด้วย
ป่าไม้เซตไม่มีส่วนร่วม

ป่าไม้เซตไม่มีส่วนร่วมเป็นโครงสร้างข้อมูลซึ่งจะใช้โครงสร้างข้อมูลต้นไม้ในการแทนแต่ละเซต และโครงสร้างข้อมูลต้นไม้นี้ก็จะจัดเก็บโดยใช้รูปแบบ Spaghetti stack กล่าวคือแต่ละจุดยอดจะโยงไปยังพ่อของตัวมัน ป่าไม้เซตไม่มีส่วนร่วมได้มีการคิดค้นโดย 
Bernard A. Galler และ Michael J. Fischer ใน พ.ศ. 2507 โดยที่การวิเคราะห์ประสิทธิภาพของโครงสร้างข้อมูลนี้อย่างละเอียดตามมาหลังจากนั้นหลายปี
ในป่าไม้เซตไม่มีส่วนร่วมจะกำหนดให้ตัวแทนของแต่ละเซตคือจุดยอดที่เป็นรากของต้นไม้ ดังนั้นการดำเนินการค้นหา ก็คือการกระโดดสูงขึ้นไปเรื่อย ๆ จนกว่าจะเจอราก ส่วนการยูเนียนก็คือการดำเนินการค้นหากับต้นไม้ทั้งสองต้นเพื่อหารากของต้นไม้ทั้งสอง และนำรากของต้นไม้หนึ่งไปต่อกับรากของต้นไม้อีกต้น อาจเขียนเป็นรหัสเทียมออกมาได้ดังนี้
function MakeSet(x)
    x.parent := x
function Find(x)
    if x.parent == x
       return x
    else
       return Find(x.parent)
function Union(x, y)
    xRoot := Find(x)
    yRoot := Find(y)
    xRoot.parent := yRoot
อย่างไรก็ตาม ประสิทธิภาพของป่าไม้เซตไม่มีส่วนร่วมข้างต้นแย่กว่าการใช้รายการโยงเซตไม่มีส่วนร่วมแบบอย่างง่ายเสียอีก เพราะต้นไม้ที่เกิดขึ้นอาจจะไม่สมดุลเป็นอย่างมาก ในกรณีเลวร้ายมากที่สุดอาจถึงขั้นกลายเป็นเส้นตรงเลย ซึ่งจะทำให้การดำเนินการทั้งค้นหาและยูเนียน แต่ละครั้งใช้เวลา O(n) อย่างไรก็ตามขั้นตอนวิธีนี้สามารถเพิ่มประสิทธิภาพได้ 3 วิธี
วิธีแรก เรียกว่า union by height ใช้แนวคิดว่าให้นำต้นไม้ที่มีความสูงต่ำกว่าไปต่อต้นไม้ที่มีความสูงมากกว่าเสมอเหมือนแนวคิดของ weighted-union heuristic ด้วยวิธีนี้จะทำให้ต้นไม้มีความสูงเพิ่มขึ้นก็ต่อเมื่อนำต้นไม้ที่มีความสูงเท่ากันพอดีมายูเนียนกัน และความสูงจะเพิ่มเพียงแค่ 1 ด้วย ดังนั้นเนื่องจากสามารถมีการยูเนียนได้เพียง log n ครั้ง ความสูงของต้นไม้จึงเป็น log n ด้วย ส่งผลให้การดำเนินการทั้งค้นหา และยูเนียน ในแต่ละครั้งใช้เวลา O(log n) สามารถเขียนเป็นรหัสเทียมได้ดังนี้
function MakeSet(x)
    x.parent := x
function Find(x)
    if x.parent == x
        return x
    else
        return Find(x.parent)
function Union(x, y)
    xRoot := Find(x)
    yRoot := Find(y)
    xRoot.parent := yRoot
วิธีที่สองเรียกว่า การอัดวิถี โดยเป็นการที่พยายามทำให้โครงสร้างต้นไม้แบนราบเมื่อมีการดำเนินการค้นหา แนวคิดมาจากการที่การดำเนินการค้นหาแต่ละครั้งต้องวิ่งไล่ในวิถีผ่านจุดยอดต่าง ๆ จนถึงจุดยอดรากอยู่แล้ว ดังนั้นเมื่อทราบแล้วว่าจุดยอดรากคืออะไร ก็จะเปลี่ยนให้แต่ละจุดยอดบนวิถีดังกล่าวมีพ่อเป็นจุดยอดรากโดยตรงเลย ซึ่งเป็นการเพิ่มความเร็วในการดำเนินการค้นหาในครั้งถัด ๆ มา อย่างเห็นได้ชัด การเปลี่ยนความสัมพันธ์เช่นนี้ไม่ทำให้เกิดปัญหาใด ๆ ทั้งสิ้นเนื่องจากในการเปลี่ยนแปลงนี้ไม่ได้ทำให้จุดยอดรากเปลี่ยนไป ทำให้ตัวแทนเซตยังเหมือนเดิม และจุดยอดในต้นไม้ดังกล่าวก็ยังคงอยู่ในต้นไม้ต้นเดิมหลังเปลี่ยนแปลงโครงสร้างแล้ว ดังนั้นการเปลี่ยนแปลงโครงสร้างจึงทำให้เซตที่แทนออกมามีลักษณะเหมือนก่อนการเปลี่ยนแปลงทุกประการ ตัวอย่างรหัสเทียมของฟังก์ชัน find ที่ใช้ในการดำเนินการค้นหาคือ
function Find(x)
    if x.parent != x
        x.parent := Find(x.parent)
    return x.parent
แหล่งข้อมูลอื่น

C++ implementation เก็บถาวร 2007-11-08 ที่ เวย์แบ็กแมชชีน, part of the Boost C++ libraries
A Java implementation with an application to color image segmentation, Statistical Region Merging (SRM), IEEE Trans. Pattern Anal. Mach. Intell. 26(11): 1452–1458 (2004)
Java applet: A Graphical Union-Find Implementation, by Rory L. P. McGuire
Wait-free Parallel Algorithms for the Union-Find Problem เก็บถาวร 2008-07-18 ที่ เวย์แบ็กแมชชีน, a 1994 paper by Richard J. Anderson and Heather Woll describing a parallelized version of Union-Find that never needs to block
Python implementation
โคเดก

โคเดก (อังกฤษ: codec) ย่อมาจาก coder-decoder หรือ compressor-decompressor ซึ่งหมายถึงกลไกของฮาร์ดแวร์หรือซอฟต์แวร์ เพื่อเข้าหรือถอดรหัส หรือบีบอัดและคลายข้อมูล โดยโคเดกจะสามารถใช้กับข้อมูลที่เป็นออดิโอ ข้อความ และวิดีโอ ซึ่งเราจะใช้โคเดกทำงานร่วมกับแทร็กเสียง ข้อความที่เป็นซับไตเติลและวิดีโอ ในแอปพลิเคชันการประชุมผ่านระบบวิดีโอ และการถ่ายทอดสื่อต่าง ๆ ด้วยกลไกสตรีมมิ่ง ทั้งนี้ผู้ใช้อาจพบว่า คลิปวิดีโอบางไฟล์ที่ดาวน์โหลดมาจะมีการร้องขอโคเดกเฉพาะบางตัวก่อนที่จะสามารถเล่นไฟล์ได้
โคลด์คัต

| โคลด์คัต |
| --- | --- |

ข้อมูลพื้นฐาน
ที่เกิด: ลอนดอน, อังกฤษ
แนวเพลง: Electronica, house, hip hop, trip hop, downtempo
ช่วงปี: 1986–ปัจจุบัน
ค่ายเพลง: Ninja Tune, Tommy Boy, Reprise, Warner Bros.

สมาชิก:  Matt Black  Jonathan More 

เว็บไซต์: Coldcut.net
โคลด์คัต (อังกฤษ: Coldcut)  เป็นวงดนตรีอิเล็กทรอนิกส์จากอังกฤษที่มีสองคู่ดูโอคือ แม็ตต์ แบล็ก และ โจนาทาน มอร์ พวกเขาเป็นผู้บุกเบิกในการนำการแซมเพิลมาใช้ในวงการเพลงในช่วงยุค 1980 นอกจากนี้โคลด์คัตยังเป็นที่รู้จักในฐานะกลุ่มดนตรีอิเล็กทรอนิกส์แดนซ์ยุคแรกของอังกฤษ เนื่องจากริเริ่มการใช้แซมเพิลของเพลงฮิปฮอป โซล ฟังก์ การถ้อยคํา และแนวเพลงหลายประเภท หรือแม้แต่เสียงจากสื่อหลายแบบ ตามที่นิตยสารสปิน (Spin) ได้กล่าวในปี 1987 "โคลด์คัตยังเป็นผู้บุกเบิกในการใช้เครื่องดีเจในอังกฤษ"
ผลงาน > อัลบั้ม

'What's That Noise? (April 1989) #20
Some Like It Cold (1990) DNC
Philosophy (1993) DNC
Let Us Play! (8 September 1997) #33
Let Us Replay! (1 February 1999) #166
Sound Mirrors (16 January 2006) DNC
ผลงาน > ซิงเกิล

"Say Kids, What Time Is it?" (1987)
"Beats + Pieces" (feat. Floormaster Squeeze) (1987)
"Doctorin' the House" (feat. Yazz & The Plastic Population) (February 1988) #6
"Stop This Crazy Thing" (feat. Junior Reid & The Ahead of Our Time Orchestra) (September 1988) #21
"People Hold On" (feat. Lisa Stansfield) (March 1989) #11
"My Telephone" (May 1989) #52
"Coldcut's Christmas Break" (December 1989) #67
"Find a Way" (feat. Queen Latifah) (May 1990) #52
"Dreamer" (August 1993) #54
"Autumn Leaves" (10 January 1994) #50
"Atomic Moog 2000" / "Boot the System" (12 February 1997)
"Pieces" (4 August 1997) #37
"Timber" (Coldcut & Hexstatic) (9 February 1998) #91
"Re:volution" (Coldcut & The Guilty Party) (4 June 2001) #67
"Everything Is Under Control" (14 November 2005) #93
"Man in a Garage" (9 January 2006) #95
"True Skool" (feat. Roots Manuva) (17 April 2006) #61
"Walk a Mile in My Shoes" (feat. Robert Owens) (14 August 2006) #103
แหล่งข้อมูลอื่น

Coldcut.net, official site
Ninja Tune: Coldcut
Interview with Matt Black on R4NT Magazine
โคเมท

สำหรับความหมายอื่น ดูที่ ดาวหาง
โคเมทสีดำ
โคเมท (อังกฤษ: Comet) เป็นปลาทองสายพันธุ์หนึ่งที่ปรากฏในปัจจุบัน มีถิ่นกำเนิดดั้งเดิมที่สหรัฐอเมริกา ลักษณะของโคเมทคือ ลำตัวผอมเพรียวยาวแลดูคล้ายปลาคาร์ป  ครีบทุกครีบยาวโดยเฉพาะครีบหาง   ลำตัวมักมีสีเดียวล้วน ๆ เช่น สีขาวหรือสีแดง ขนาดเมื่อโตเต็มที่สามารถยาวได้ถึง 12 นิ้ว จัดว่าเป็นปลาทองสายพันธุ์ที่มีขนาดใหญ่มากสายพันธุ์หนึ่ง
โดยชื่อ โคเมท นั้น หมายถึงดาวหาง ทั้งนี้เพราะความที่มีลักษณะเพรียวยาวเหมือนดาวหางนั่นเอง  โคเมทในประเทศแถบตะวันตก เช่น ที่สหรัฐอเมริกาหรืออังกฤษจะเป็นสายพันธุ์ที่ได้รับความนิยมมาก และมีราคาสูง แต่สำหรับในประเทศไทยและแถบเอเชียนั้น สายพันธุ์นี้กลับไม่ได้รับความนิยมเท่าและมีราคาต่ำ  ทั้งที่ปลาทองสายพันธุ์นี้จัดว่าเลี้ยงง่ายกว่าสายพันธุ์อื่นมาก  ทั้งนี้เนื่องจากไม่มีจุดเด่นเพียงพอที่จะทำให้แลดูสวยงามเหมือนสายพันธุ์อื่น อีกทั้งยังมีลักษณะทั่วไปคล้ายปลาคาร์ปอีกด้วย จึงทำให้มีความเข้าใจผิดและสับสนกันระหว่างปลาทั้งสองชนิดนี้เสมอ ๆ  โดยเฉพาะในตัวที่ยังเล็กอยู่ และบางคนอาจจะเลี้ยงปนกันในบ่อเดียวกันด้วย
โคล้กและแด็กเกอร์ (ละครชุดทางโทรทัศน์)

| โคล้กและแดกเกอร์ |
| --- | --- |

ประเภท:   โรแมนซ์  Science fiction  ซูเปอร์ฮีโร่  Teen drama 
สร้างโดย: Joe Pokaski
เค้าโครงจาก: Cloak and Dagger โดย Bill Mantlo Ed Hannigan
แสดงนำ:   Olivia Holt  Aubrey Joseph  Gloria Reuben  Andrea Roth  J. D. Evermore  Miles Mussenden  Carl Lundstedt  Emma Lahana  Jaime Zevallos 
ผู้ประพันธ์เพลง: Mark Isham
ประเทศแหล่งกำเนิด: สหรัฐ
ภาษาต้นฉบับ: อัวกฤษ
จำนวนฤดูกาล: 2
จำนวนตอน: 20 (รายชื่อตอน)
การผลิต
ผู้อำนวยการผลิต:   Gina Prince-Bythewood (1x01 only)  Alan Fine  Stan Lee  Joe Quesada  Karim Zreik  Jim Chory  Jeph Loeb  Joe Pokaski 
ผู้อำนวยการสร้าง:   Barbara D'Alessandro (1x01 only)  Jenny Klein 
สถานที่ถ่ายทำ: นิวออร์ลีนส์
ผู้กำกับภาพ:   Tami Reiker (1x01 only)  Cliff Charles 
ผู้ลำดับภาพ:   Terilyn A. Shropshire  Ian S. Tan  William Yeh  Gena Bleier  Jon Koslowsky  Tucker Marolf 
ความยาวตอน: 42–49 นาที
บริษัทผู้ผลิต:   Wandering Rocks Productions  ABC Signature Studios  Marvel Television 
ออกอากาศ
เครือข่าย: Freeform
ออกอากาศ: 7 มิถุนายน ค.ศ. 2018 (2018-06-07) – 30 พฤษภาคม ค.ศ. 2019 (2019-05-30)
การแสดงที่เกี่ยวข้อง
Runaways Marvel Cinematic Universe television series
โคล้กและแดกเกอร์ (อังกฤษ: Marvel's Cloak & Dagger) หรือ Cloak & Dagger เป็นละครชุดทางโทรทัศน์สัญชาติอเมริกันที่สร้างโดย โจ โพกาสกี สำหรับช่อง Freeform โดยอิงจากตัวละครมาร์เวลคอมิกส์ ที่มีชื่อเดียวกัน ตั้งอยู่ในจักรวาลภาพยนตร์มาร์เวล (MCU) โดยแบ่งความต่อเนื่องกับภาพยนตร์และซีรีส์ทางโทรทัศน์อื่น ๆ ของแฟรนไชส์ ซีรีส์เรื่องนี้ผลิตโดย ABC Signature Studios, มาร์เวลเทเลวิชันและ Wandering Rocks Productions โดยมีโพกาสกีรับหน้าที่เป็นผู้ควบคุมการแสดง
ซีรีส์เรื่องนี้นำแสดงโดย โอลิเวีย ฮอลต์ และ ออบรีย์ โจเซฟ รับบทเป็น Tandy Bowen / Dagger และ Tyrone Johnson / Cloak ซึ่งเป็นวัยรุ่นสองคนที่มีพลังเหนือธรรมชาติซึ่งร่วมทีมกัน ซีรีส์ทางโทรทัศน์ที่มีทั้งคู่ได้เริ่มการพัฒนาที่ช่อง ABC Family ในเดือนกรกฎาคม ค.ศ. 2011 ต่อมาช่องนี้เปลี่ยนชื่อเป็น Freeform ผลิต Cloak & Dagger เป็นซีรีส์ในเดือนเมษายน ค.ศ. 2016 และโพกาสกีได้เข้าร่วมในฐานะผู้ควบคุมการแสดงในเดือนสิงหาคมปีนั้น ฮอลต์และโจเซฟรับบทในเดือนมกราคม ค.ศ. 2017 ร่วมกับ กลอเรีย รูเบน, แอนเดรีย รอธ, เจ. ดี. เอเวอร์มอร์, ไมล์ส มัสเซนเดน, คาร์ล ลุนด์สเตดต์, เอมมา ลาฮานา และ เจมี เซวาลลอส นำแสดงในซีรีส์นี้ด้วย การถ่ายทำซีรีส์เกิดขึ้นในนิวออร์ลีนส์
โคลัมบัส (รัฐโอไฮโอ)

| โคลัมบัส |
| --- | --- |
เมืองหลวงของรัฐ

   ธง ตรา
สมญา: The Arch City, The Discovery City
แผนที่รัฐโอไฮโอแสดงตำแหน่งของเมืองโคลัมบัส (จุดสีแดง)
พิกัด:  39°59′00″N 82°59′00″W﻿ / ﻿39.98333°N 82.98333°W﻿ / 39.98333; -82.98333
ประเทศ: สหรัฐอเมริกา
รัฐ:  รัฐโอไฮโอ
เคาน์ตี้: แฟรงคลิน, แฟร์ฟิลด์, เดลาแวร์
ตั้งถิ่นฐานครั้งแรก: 14 กุมภาพันธ์ พ.ศ. 2355
ตั้งชื่อจาก: คริสโตเฟอร์ โคลัมบัส
การปกครอง
 • นายกเทศมนตรี: Andrew J. Ginther (เดโมแครต)
พื้นที่
 • เมืองหลวงของรัฐ: 577.85 ตร.กม. (223.11 ตร.ไมล์)
 • พื้นดิน: 562.47 ตร.กม. (217.17 ตร.ไมล์)
 • พื้นน้ำ: 15.38 ตร.กม. (5.94 ตร.ไมล์)
ความสูง: 275 เมตร (902 ฟุต)
ประชากร (2010)
 • เมืองหลวงของรัฐ: 787,033 คน
 • อันดับ: US: อันดับที่ 14
 • ความหนาแน่น: 1,399.2 คน/ตร.กม. (3,624 คน/ตร.ไมล์)
 • รวมปริมณฑล: 2,078,725 (US: อันดับที่ 32) คน
เดมะนิม: Columbusite
เขตเวลา: UTC-5 (EST)
 • ฤดูร้อน  (เวลาออมแสง): UTC-4 (EDT)
รหัสไปรษณีย์:  ZIP codes 43035,43004, 43085, 43201-43207, 43209-43224, 43226-43232, 43234-43236, 43240, 43251, 43260, 43266, 43268, 43270-43272, 43279, 43287, 43291 
รหัสพื้นที่: 614
รหัส FIPS: 39-18000
GNIS feature ID: 1080996
เว็บไซต์: http://www.columbus.gov/
บทความนี้เกี่ยวกับเมืองในสหรัฐอเมริกา สำหรับความหมายอื่น ดูที่ โคลัมบัส
โคลัมบัส (อังกฤษ: Columbus) เป็นเมืองหลวงและเมืองที่ประชากรมากที่สุดของรัฐโอไฮโอ ตั้งอยู่ในเคาน์ตี้แฟรงคลิน อย่างไรก็ตามตัวเมืองได้ขยายเข้าไปในส่วนหนึ่งของเคาน์ตี้แฟร์ฟิลด์และเดลาแวร์ ชื่อของเมืองได้มาจากชื่อของคริสโตเฟอร์ โคลัมบัส ก่อตั้งในปี พ.ศ. 2355 เศรษฐกิจหลักได้แก่ การศึกษา, ประกันภัย, สถานพยาบาล, ค้าปลีก, และเทคโนโลยี
โคลัมบัสอยู่ในอันดับที่ 14 ของเมืองในสหรัฐอเมริกาตามจำนวนประชากร ซึ่งมีทั้งสิ้น 787,033 คนจากการสำมะโนในปี พ.ศ. 2553  และเป็นอันดับที่ 4 เมืองหลวงของรัฐที่มีประชากรมากที่สุดในสหรัฐอเมริกา
บรรณานุกรม

Lentz, Ed (2003). Columbus: The Story of a City. Making of America series. Arcadia Publishing. ISBN 9780738524290.
แหล่งข้อมูลอื่น

เว็บไซต์ทางการของเมือง เก็บถาวร 2006-05-10 ที่ เวย์แบ็กแมชชีน
Experience Columbus สำนักงานจัดการประชุมและผู้มาเยือน
My Columbus: Rediscover "The Discovery City" เก็บถาวร 2008-05-10 ที่ เวย์แบ็กแมชชีน
ประวัติศาสตร์เมืองจากโพสต์การ์ด
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  NARA  IdRef 
| ด ค กเมืองหลวงของสหรัฐแบ่งตามเขตอำนาจ |
| --- | --- |
 ชาติ: สหรัฐ วอชิงตัน ดี.ซี. รัฐ: คอนเนทิคัต ฮาร์ตเฟิร์ด  เคนทักกี แฟรงก์เฟิร์ต  แคนซัส โทพีกา  แคลิฟอร์เนีย แซคราเมนโต  โคโลราโด เดนเวอร์  จอร์เจีย แอตแลนตา  เซาท์แคโรไลนา โคลัมเบีย  เซาท์ดาโคตา เพียร์  เดลาแวร์ โดเวอร์  เทนเนสซี แนชวิลล์  เท็กซัส ออสติน  นอร์ทแคโรไลนา ราลี  นอร์ทดาโคตา บิสมาร์ก  นิวเจอร์ซีย์ เทรนตัน  นิวเม็กซิโก แซนตาเฟ  นิวยอร์ก ออลบานี  นิวแฮมป์เชอร์ คองคอร์ด  เนแบรสกา ลิงคอล์น  เนวาดา คาร์สันซิตี  เพนซิลเวเนีย แฮร์ริสเบิร์ก  ฟลอริดา แทลลาแฮสซี  มอนแทนา เฮเลนา  มิชิแกน แลนซิง  มินนิโซตา เซนต์พอล  มิสซิสซิปปี แจ็กสัน  มิสซูรี เจฟเฟอร์สันซิตี  เมน ออกัสตา  แมริแลนด์ แอนแนโพลิส  แมสซาชูเซตส์ บอสตัน  ยูทาห์ ซอลต์เลกซิตี  โรดไอแลนด์ พรอวิเดนซ์  ลุยเซียนา แบตันรูช  วอชิงตัน โอลิมเปีย  วิสคอนซิน แมดิสัน  เวสต์เวอร์จิเนีย ชาร์ลสตัน  เวอร์จิเนีย ริชมอนด์  เวอร์มอนต์ มอนต์พีเลียร์  ไวโอมิง ไชแอนน์  ออริกอน เซเลม  อะแลสกา จูโน  อาร์คันซอ ลิตเทิลร็อก  อินดีแอนา อินเดียแนโพลิส  อิลลินอย สปริงฟีลด์  แอริโซนา ฟีนิกซ์  แอละแบมา มอนต์กอเมอรี  โอคลาโฮมา โอคลาโฮมาซิตี  โอไฮโอ โคลัมบัส  ไอดาโฮ บอยซี  ไอโอวา ดิมอยน์  ฮาวาย โฮโนลูลู ดินแดน: กวม ฮากัตญา  ปวยร์โตรีโก ซานฮวน  หมู่เกาะนอร์เทิร์นมาเรียนา ไซปัน  หมู่เกาะเวอร์จิน ชาร์ลอตต์อะมาลี  อเมริกันซามัว ปาโกปาโก
โครมาติกา

โครมาติกา (อังกฤษ: Chromatica) เป็นสตูดิโออัลบั้มลำดับที่ 6 ของนักร้องชาวอเมริกัน เลดีกากา วางจำหน่ายเมื่อวันที่ 29 พฤษภาคม ค.ศ. 2020 โดยอินเตอร์สโคปเรเคิดส์และบริษัทในเครือสตรีมไลน์ กากาดูแลการผลิตร่วมกับบลัดป็อปซึ่งผู้ร่วมงานกันมานาน และโปรดิวเซอร์คนอื่น ๆ เพื่อสร้างคอนเซ็ปอัลบั้มที่กลับไปสู่รากเหง้าของแดนซ์ป็อป ละทิ้งสไตล์เดิม ๆ ของรุ่นก่อนหน้าอย่าง โจแอนน์ (2016) และ อะสตาร์อีสบอร์น (2018) โครมาติกาได้รับแรงบันดาลใจจากดนตรีเฮาส์ ช่วงต้นทศวรรษ 1990 โดยเห็นได้ว่ากาการับเอาบุคลิกที่ได้รับแรงบันดาลใจจากไซเบอร์พังก์
อัลบั้มนี้มุ่งเน้นไปที่แนวคิดของความสุขที่ไม่เปลี่ยนแปลงและการแสวงหาการรักษา เพลงในโครมาติกาเป็นการรวมธีมที่ได้รับแรงบันดาลใจจากความรักที่ล้มเหลวและการต่อสู้กับสุขภาพจิตในชีวิตส่วนตัวของกากา ดนตรีมีความโดดเด่นด้วยซินธิไซเซอร์ที่หนาแน่น เครื่องเคาะกรู๊ฟ และการเรียบเรียงเสียงดนตรีที่ผสานเมโลดีที่ครอบคลุม โดยมีนักร้องรับเชิญคือ แบล็กพิงก์, อารีอานา กรานเด และเอลตัน จอห์น การบันทึกเสียงส่วนใหญ่ใช้สตูดิโอที่เฮนสันรีเคิดดิงสตูดิโอส์และสตูดิโอฮอลลีวูดฮิลส์ในบ้านของกากา อินเตอร์สโคปทำการโฆษณาอัลบั้มผ่านการรับรองผลิตภัณฑ์และความร่วมมือทางโทรทัศน์ แม้ว่าแคมเปญ การตลาดจะได้รับผลกระทบทางลบจากการระบาดทั่วของโควิด-19 เพื่อสนับสนุนอัลบั้มกากาได้เริ่มทัวร์คอนเสิร์ตเดอะโครมาติกาบอล ในเดือนกรกฎาคม ค.ศ. 2022 หลังจากเลื่อนออกไปสองครั้งจากการแพร่ระบาด
ซิงเกิลสี่เพลงได้รับสนับสนุนในอัลบั้มนี้รวมถึง "สตูปิดเลิฟ" ที่ติดอันดับสูงสุดที่ 5 ของบิลบอร์ดฮอต 100 ของสหรัฐ และ "เรนออนมี" ร่วมร้องกับกรานเด เป็นเพลงอันดับ 5 ของกากาในชาร์ต "911" และ "ฟรีวูแมน" ได้รับการปล่อยตัวเป็นซิงเกิลในบางประเทศ โครมาติกาได้รับการตอบรับอย่างดีจากนักวิจารณ์เพลง ฝีมือและการทำได้รับการยกย่อง แม้ว่าเรื่องการผลิตจะโดนวิจารณ์ ในงานประกาศผลรางวัลแกรมมี ครั้งที่ 63 โครมาติกาได้เข้าชิงรางวัลอัลบั้มเพลงป็อปยอดเยี่ยม และเพลง "เรนออนมี" ทำให้กากาชนะสาขาขับร้องเพลงป็อปคู่/กลุ่มยอดเยี่ยม อัลบั้มนี้ติดอันดับหนึ่งในชาร์ตในหลายประเทศ รวมถึงสหรัฐอเมริกา โดยกากาครองอันดับหนึ่งติดต่อกันเป็นลำดับที่หกในบิลบอร์ด 200 อัลบั้มรีมิกซ์ของโครมาติกาชื่อดอว์นออฟโครมาติกาซึ่งมีศิลปินรับเชิญมากมาย ได้วางจำหน่ายเมื่อวันที่ 3 กันยายน ค.ศ. 2021
การตอบรับเชิงวิจารณ์

| ผลคะแนน> ที่มา | ผลคะแนน> ค่าประเมิน |
| --- | --- |
เมทาคริติก: 81/100
คะแนนคำวิจารณ์
ที่มา: ค่าประเมิน
The A.V. Club: B
Clash: 8/10
The Guardian: 
The Independent: 
The Irish Times: 
Slant Magazine: 
Evening Standard: 
NME: 
The Times: 
The Telegraph:
การตอบรับเชิงวิจารณ์ > รางวัลและการยอมรับ

| สื่อสิ่งพิมพ์ | รายการ | อันดับ | อ้างอิง |
| --- | --- | --- | --- |
| บิลบอร์ด | 50 อัลบั้มที่ดีที่สุดของปี 2020 | 5 |  |
| คอนเซเควินซ์ออฟซาวด์ | 50 อัลบั้มยอดนิยมประจำปี 2020 | 8 |  |
| แดซ | 20 อัลบั้มที่ดีที่สุดของปี 2020 | 4 |  |
| เอ็นเจ.คอม | 50 อัลบั้มที่ดีที่สุดของปี 2020 | 8 |  |
| เอ็นเอ็มอี | 50 อัลบั้มที่ดีที่สุดของปี 2020 | 14 |  |
| พีเพิล | อัลบั้มที่ดีที่สุดของปี 2020 | 3 |  |
| ป็อปแมตเตอรส์ | 15 อัลบั้มป็อปที่ดีที่สุดของปี 2020 | 3 |  |
| โรลลิงสโตน | 50 อัลบั้มที่ดีที่สุดของปี 2020 | 11 |  |
| สเลต | อัลบั้มยอดนิยมของบริตตานี สพานอส ในปี 2020 | 6 |  |
| ยาฮู!เอ็นเตอร์เทนเมนต์ | อัลบั้มที่ดีที่สุดของเจน คักสัก ในปี 2020 | 2 |  |
โคลอี เจา

| โคลอี เจา |
| --- | --- |
เจา ในงาน แซนดีเอโกคอมมิก-คอน 2019
เกิด: เจา ถิง  (1982-03-31) 31 มีนาคม ค.ศ. 1982 (42 ปี) ปักกิ่ง, ประเทศจีน
สัญชาติ: จีน
ศิษย์เก่า: มหาวิทยาลัยนิวยอร์ก
อาชีพ: ผู้ผลิตภาพยนตร์
ปีปฏิบัติงาน: 2008–ปัจจุบัน
โคลอี เจา (อังกฤษ: Chloé Zhao) หรืออีกชื่อหนึ่งคือ เจา ถิง (อังกฤษ: Zhao Ting) เกิดเมื่อวันที่ 31 มีนาคม ค.ศ. 1982 เป็นผู้กำกับภาพยนตร์ นักเขียนบทและผู้อำนวยการสร้างชาวจีน เธอเปิดตัวด้วยภาพยนตร์ยาวเรื่องแรกคือเรื่อง ซ็องส์ มาย บราเธอร์ส ทอท มี (2015) ฉายรอบปฐมทัศน์ที่ เทศกาลภาพยนตร์ซันแดนซ์ ภาพยนตร์ยาวเรื่องที่สองของเธอคือเรื่อง เดอะ ไรเดอร์ (2017) ได้รับการยกย่องอย่างยิ่งและได้รับรางวัลมากมายรวมถึงการเสนอชื่อเข้าชิงรางวัล อินดิเพนเดนต์สปิริตอะวอร์ด สาขาภาพยนตร์ยอดเยี่ยม และ สาขาผู้กำกับภาพยนตร์ยอดเยี่ยม  ภาพยนตร์ยาวเรื่องที่สามของเธอคือเรื่อง โนแมดแลนด์ (2020) ซึ่งได้รับการยอมรับในระดับนานาชาติและได้รับรางวัลมากมายรวมถึงผู้กำกับยอดเยี่ยมจากรางวัลลูกโลกทองคำ สมาคมผู้กำกับแห่งอเมริกา แบฟต้า และ ออสการ์ —ทำให้เธอเป็นผู้หญิงคนที่สองที่ได้รับรางวัลและผู้หญิงเอเชียคนแรกที่ได้รับรางวัลในแต่ละสาขา— สิงโตทองคำ เทศกาลภาพยนตร์นานาชาติเวนิส และ พีเพิลส์ชอยซ์อะวอดส์จากเทศกาลภาพยนตร์นานาชาติโทรอนโต ในปี ค.ศ. 2021 เธอได้รับรางวัลออสการ์ สาขาผู้กำกับภาพยนตร์ยอดเยี่ยมจากงานประกาศผลรางวัลออสการ์ครั้งที่ 93 เรื่อง โนแมดแลนด์, กลายเป็นผู้หญิงเอเชียคนแรกและเป็นผู้หญิงคนที่สองที่ทำได้ ภาพยนตร์เรื่อง โนแมดแลนด์ ของเธอยังได้รับรางวัลภาพยนตร์ยอดเยี่ยมจากงานประกาศผลรางวัลออสการ์ครั้งที่ 93 ภาพยนตร์ยาวเรื่องที่สี่ของเธอคือภาพยนตร์ซูเปอร์ฮีโร่จักรวาลภาพยนตร์มาร์เวลเรื่อง อีเทอนอลส์: ฮีโร่พลังเทพเจ้า (2021)
ผลงานภาพยนตร์

| ปี | เรื่อง | ตำแหน่ง> ผู้กำกับ | ตำแหน่ง> เขียนบท | ตำแหน่ง> ผู้อำนวยการสร้าง | ตำแหน่ง> ตัดต่อ |
| --- | --- | --- | --- | --- | --- |
| 2015 | ซ็องส์ มาย บราเธอร์ส ทอท มี | ใช่ | ใช่ | ใช่ | ใช่ |
| 2017 | เดอะ ไรเดอร์ | ใช่ | ใช่ | ใช่ | ไม่ |
| 2020 | โนแมดแลนด์ | ใช่ | ใช่ | ใช่ | ใช่ |
| 2021 | อีเทอนอลส์: ฮีโร่พลังเทพเจ้า | ใช่ | ใช่ | ไม่ | ไม่ |
ผลตอบรับ

ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 4 เรื่องของ โคลอี เจา
| ปี | เรื่อง | รอตเทนโทเมโทส์ | เมทาคริติก | เมทาคริติก | ทุนสร้าง | รายได้ทั่วโลก |
| --- | --- | --- | --- | --- | --- | --- |
| 2015 | ซ็องส์ มาย บราเธอร์ส ทอท มี |  94% (7.10/10) (31 รีวิว) |  | 68 (13 รีวิว) | — | $146,937 |
| 2017 | เดอะ ไรเดอร์ |  97% (8.50/10) (189 รีวิว) |  | 92 (42 รีวิว) | — | $4,206,296 |
| 2020 | โนแมดแลนด์ |  93% (8.80/10) (420 รีวิว) |  | 93 (54 รีวิว) | $5,000,000 | $39,458,207 |
| 2021 | อีเทอนอลส์: ฮีโร่พลังเทพเจ้า |  47% (5.60/10) (378 รีวิว) |  | 52 (62 รีวิว) | $200,000,000 | $401,851,560 |
| เฉลี่ย และ รวม | เฉลี่ย และ รวม |  83% (7.50/10) | 76 | 76 | $205 ล้าน | $445,663,000 |
0–59% คำวิจารณ์ที่นักวิจารณ์ไม่ชอบ  60–100% คำวิจารณ์ที่นักวิจารณ์ชอบ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
N/A ไม่ปรากฏ, หาข้อมูลไม่ได้
$ ดอลลาร์สหรัฐ
แหล่งข้อมูลอื่น

โคลอี เจา ที่อินเทอร์เน็ตมูวีเดตาเบส
โคเบิร์นทาวน์

| โคเบิร์นทาวน์ |
| --- | --- |
เมืองหลวง
ถนนในโคเบิร์นทาวน์
ที่ตั้งของหมู่เกาะเติกส์และเคคอสในมหาสมุทรแอตแลนติกตอนเหนือ
ที่ตั้งของโคเบิร์นทาวน์ในหมู่เกาะเติกส์และเคคอส
พิกัด: 21°27′32″N 71°08′20″W﻿ / ﻿21.459°N 71.139°W﻿ / 21.459; -71.139
ประเทศ:  สหราชอาณาจักร
ดินแดนโพ้นทะเล:  หมู่เกาะเติกส์และเคคอส
อำเภอ: แกรนด์เติก
สถาปนา: ค.ศ. 1681
พื้นที่
 • เมือง: 6.71 ตร.ไมล์ (17.39 ตร.กม.)
ประชากร
 • เมือง: 3,700 คน
ภูมิอากาศ: BSh
โคเบิร์นทาวน์ (อังกฤษ: Cockburn Town, /ˈkoʊbərn/ koh-bərn) เป็นเมืองหลวงของหมู่เกาะเติกส์และหมู่เกาะเคคอส ซึ่งเป็นดินแดนโพ้นทะเลของสหราชอาณาจักร
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Cockburn Town
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  อิสราเอล  สหรัฐ
โคสท์ทูโคสท์

โคสต์ทูโคสต์ (อังกฤษ: Coast to Coast) คือผลงานอัลบั้มชุดที่ 2 ของเวสท์ไลฟ์ จัดจำหน่ายเมื่อวันที่ 6 พฤศจิกายน พ.ศ. 2543 บทเพลงที่ได้รับความนิยมอย่างแพร่หลายของอัลบั้มนี้ได้แก่ My Love, Against All Odds และ I Have A Dream โดยอัลบั้มชุดนี้ได้ก้าวขึ้นสู่อันดับที่ 1 ในสหราชอาณาจักรและ อันดับที่ 40 ในออสเตรเลีย